ธรรมกายแก้ลำ ตั้ง7ทีมทนาย
ดีเอสไอหวั่นแผนรั่ว คาใจวัดรู้แกวทุกครั้ง,พระมหานพพร เผยวัดพระธรรมกายถูกตำรวจแจ้งข้อหาเพิ่มประมาณ 158 คดี จ่อตั้งทีมทนายความ 5-7 ทีม แบ่งกันดูแลตรวจสอบโดยไม่เกี่ยวกับคดีหลัก ขณะที่สหพันธ์องค์กรชาวพุทธออสเตรเลีย ทำหนังสือถึง บิ๊กตู่ งดใช้ความรุนแรงบุกเข้าจับ ธัมมชโย ส่วนบรรยากาศวัดพระธรรมกายเงียบเหงา แต่ยังคงรักษาความปลอดภัยเข้มงวด ขณะเดียวกัน ดีเอสไอยังซุ่มเงียบเก็บข้อมูลวัดพระ ธรรมกายเพื่อปรับแผนการเข้าตรวจค้นครั้งต่อไปหลีกเลี่ยงเผชิญแผน จีวรเปื้อนเลือด,กรณีศาลอาญาอนุมัติหมายค้นวัดพระธรรมกาย เป็นเวลาต่อเนื่อง 4 วัน ตั้งแต่วันที่ 13-16 ธ.ค. ตำรวจเงื้อง่าราคาแพงจนหมายค้นหมดอายุโดยไม่มีทีท่าว่าจะใช้กำลังบุกเข้าจับกุมพระเทพญาณมหามุนี หรือธัมมชโย เจ้าอาวาสกิตติมศักดิ์ วัดพระธรรมกาย ผู้ต้องหาคดีฟอกเงินสหกรณ์ยูเนี่ยน คลองจั่น และอื่นๆอีกหลายคดี แต่กลับใช้มาตรการกดดันแจ้งความดำเนินคดีพระธัมมชโยและผู้ที่เกี่ยวข้องกว่าร้อยคดี ขณะเดียวกัน มีองค์กรพุทธจากหลายประเทศทำหนังสือถึง พล.อ.ประยุทธ์ จันทร์โอชา นายกรัฐมนตรี และหัวหน้า คสช. ขอให้ยุติการใช้ความรุนแรง,ความคืบหน้าเมื่อวันที่ 18 ธ.ค. มีรายงานข่าวจากกรมสอบสวนคดีพิเศษ (ดีเอสไอ) ระบุว่าขณะนี้ดีเอสไอยังคงดำเนินการเก็บข้อมูลด้านต่างๆ อาทิ การใช้โดรนบิน เพื่อถ่ายภาพวัดพระธรรมกาย พร้อมมาร์กจุด แบ่งโซนต่างๆในวัด เบื้องต้นแบ่งเป็น 3 โซน A, B และ C โดยเจ้าหน้าที่เน้นถ่ายภาพที่โซน C เป็นหลัก เนื่องจากบริเวณดังกล่าวเป็นส่วนพื้นที่ต้นไม้หนาแน่น และบางจุดมีการกางเต็นท์จำนวนมากตั้งไว้ จนไม่สามารถมองเห็นพื้นที่ด่านล่างได้จะนำข้อมูลต่างๆมาวิเคราะห์ และปรับแผนการเข้าค้นวัดพระธรรมกายต่อไป,รายงานข่าวแจ้งอีกว่าในส่วนการดำเนินการของตำรวจ ขณะนี้ได้ใช้วิธีทางกฎหมายและฝ่ายปกครองร่วมในการตรวจสอบ และหากวัดพระธรรมกายมีการกระทำความผิด หรือฝ่าผืนกฎหมายตรงไหนจะดำเนินการแจ้งความทันที อาทิ การใช้สิ่งกีดขวางวางไว้รอบวัดเพื่อป้องกันเจ้าหน้าที่ ขณะนี้ตำรวจได้เริ่มเข้ามาเป็นหน่วยงานหลักในการดำเนินการขอหมายค้นแทนดีเอสไอแล้ว เนื่องจากมีความพร้อมด้านกำลังเจ้าหน้าที่ ประกอบเป็นหัวหอกในการแจ้งความดำเนินคดีกับวัดพระธรรมกาย ข้อหาต่างๆรวมกว่า 100 ข้อหา,ส่วนการปูดข่าวว่ากลุ่มศิษยานุศิษย์วัดพระธรรมกายจะใช้แผน จีวรเปื้อนเลือด เพื่อทำให้ดูว่าพระถูกรังแกจากหน้าที่นั้น ขณะนี้หน่วยงานความมั่นคงหลายหน่วยยังคงเฝ้าจับตาดูแบบวันต่อวันว่าวัดพระธรรมกายจะมีการเปลี่ยนแผนหรือไม่ พร้อมวางแผนอย่างรัดกุมและเป็นความลับที่สุด เนื่องจากเจ้าหน้าที่เคลื่อนไหวทีไรวัดพระธรรมกายจะรู้และเตรียมวางแผนตั้งรับเจ้าหน้าที่ทุกครั้ง,ด้านพระมหานพพร ปุญญชโย ผู้ช่วย ผอ.สำนักสื่อสารองค์กร วัดพระธรรมกาย กล่าวว่า ตามที่วัดพระธรรมกายถูกแจ้งความดำเนินคดีต่างๆ ประมาณ 158 คดี ขณะนี้ทีมทนายของวัดพระธรรมกาย กำลังวางแผนดำเนินการเรื่องคดีต่างๆ จะแบ่งเป็นทีมประมาณ 5-7 ทีม เพื่อมาดูคดีต่างๆ ที่มีการแจ้งความเพิ่ม ทั้งนี้ การแบ่งทีมทนายดังกล่าวไม่เกี่ยวข้องกับการดำเนินการในคดีหลักคือ คดีสมคบกันฟอกเงิน ร่วมกันฟอกเงิน และร่วมกันรับของโจร สหกรณ์เครดิต ยูเนี่ยน คลองจั่น คดีบุกรุกป่าสร้างศูนย์ปฏิบัติธรรมเวิลด์พีซ วัลเลย์ เขาใหญ่ จ.นครราชสีมา และคดีก่อสร้างสิ่งปลูกสร้างทับลำรางสาธารณะที่สวนป่าหิมวันต์ อ.ภูเรือ จ.เลย ทราบมาว่าทีมทนายจะเริ่มดำเนินการในวันที่ 19 ธ.ค.นี้ โดยจะเริ่มจากการพิจารณาว่า 158 คดี มีคดีใดบ้างที่เกี่ยวข้องกับวัดพระธรรมกาย,เมื่อถามถึงกรณีนายองอาจ ธรรมนิทา โฆษกคณะศิษยานุศิษย์วัดพระธรรมกาย หลังถูกออกหมายจับยุยงปลุกปั่นให้เกิดความกระด้างกระเดื่อง ตามประมวลกฎหมายอาญา มาตรา 116 พระมหานพพร กล่าวว่า ขณะนี้ยังไม่พบตัวนายองอาจเช่นกัน เชื่อว่านายองอาจคงขอไปตั้งหลัก เพราะคดีที่นายองอาจโดนนั้นถือว่าค่อนข้างหนักพระมหานพพรกล่าวอีกว่า ขณะนี้มีองค์กรพุทธต่างๆจากทั่วโลกทยอยส่งหนังสือไปยัง พล.อ.ประยุทธ์ จันทร์โอชา นายกรัฐมนตรีและหัวหน้า คสช. ขอให้ยุติการใช้ความรุนแรงต่อกรณีวัดพระธรรมกาย โดยล่าสุดนายเจฟ วิลสัน ผอ.ฝ่ายการศึกษา สหพันธ์องค์กรชาวพุทธออสเตรเลีย ได้ส่งหนังสือถึง พล.อ.ประยุทธ์ ระบุว่า ในฐานะองค์กรชาวพุทธในประเทศออสเตรเลีย ได้มาร่วมงานวิสาขบูชาโลก ที่ประเทศไทยเป็นประจำทุกปี พวกเรารู้สึกเป็นเกียรติอย่างยิ่งที่ได้มาประเทศนี้ซึ่งเป็นดินแดนแห่งพระพุทธศาสนา และในปีนี้เราและเหล่าสมาชิกองค์กรหลายท่าน ได้มีโอกาสมาเยี่ยมชมวัดพระธรรมกาย วัดที่ใหญ่ที่สุดของศาสนาพุทธ พวกเรามีความกังวลว่าพระธัมมชโยจะถูกบีบบังคับให้เดินทางไปพบดีเอสไอ ถึงแม้ว่าท่านจะมีอาการเจ็บป่วยขั้นรุนแรง,พระมหานพพรกล่าวต่ออีกว่า การข่มขู่จับกุมพระชราได้ทำให้เกิดความกังวลในหมู่ชาวพุทธนานาชาติ และอาจส่งผลต่อภาพลักษณ์ของประเทศไทย ที่ได้รับการยกย่องว่าเป็นประเทศของชาวพุทธ เราเชื่อได้ยากว่า พระภิกษุที่ทุ่มอุทิศตนมาตลอดชีวิตจนสุขภาพอ่อนแอ จะกระทำผิดในข้อหาอาชญากรรม เพราะท่านมีเป้าหมายในชีวิตเพียงเพื่อฝึกตนและมีเมตตาต่อเพื่อนมนุษย์ นี่เป็นสิ่งที่เป็นไปไม่ได้เลยที่ท่านจะกระทำผิดดังที่ถูกกล่าวหา และท่านไม่ได้รับทราบถึงการบริหารที่ผิดพลาดของสหกรณ์เครดิตยูเนี่ยน แน่นอนว่าทุกวัดจำเป็นต้องพึ่งการบริจาค แต่เราขอโต้แย้งว่า ท่านได้รับเงินบริจาคโดยสุจริตอย่างแน่แท้ เราเคารพในข้อที่ว่า ดีเอสไอมีหน้าที่ในการสืบค้น หากสงสัยว่ามีการกระทำผิดกฎหมายทางการเงิน แต่เราเชื่อว่ารัฐบาลจะมีความรอบคอบและตระหนักถึงความผิดพลาดต่อการดำเนินคดีในครั้งนี้,ขณะที่เฟซบุ๊กต่างๆของศิษย์วัดพระธรรมกาย เช่น เรารักวัดพระธรรมกาย รวมทั้งเฟซบุ๊กของพระสงฆ์วัดพระธรรมกาย ต่างพร้อมใจกันส่งต่อภาพ พร้อมข้อความ เห็นแล้วสะเทือนใจ แล้วสาธุชนจะใส่บาตร แล้วสามเณรรับบาตร กันยังไง โดยภาพดังกล่าวเป็นภาพสามเณรวัดพระธรรมกาย 2 รูป ไม่สามารถรับบาตรได้ เพราะถูกกั้นไว้ด้วยประตูตะแกรงเหล็กมีป้ายที่เจ้าหน้าที่ตำรวจติดไว้ยึดเป็นของกลาง เมื่อวันที่ 17 ธ.ค. ซึ่งอีกฝั่งของประตูมีศิษย์รอใส่บาตร แต่ไม่สามารถใส่บาตรได้ เพราะถูกประตูดังกล่าวกั้นไว้,สำหรับบรรยากาศของวัดพระธรรมกาย ต.คลองสาม อ.คลองหลวง จ.ปทุมธานี ในวันนี้ดูผ่อนคลายลงเล็กน้อย บริเวณประตู 7 ติดถนนบางขัน-หนองเสือ ตรงข้าม สภ.คลองหลวง เจ้าหน้าที่ของทางวัดยังคงตรวจเข้มรถยนต์ที่ผ่านเข้ามาในพื้นที่ของวัด และยังคงขอความร่วมมือให้ผู้ขับขี่ลดกระจกรถลง เพื่อเฝ้าระวังบุคคลภายนอกเข้ามาก่อความวุ่นวายภายในวัด รวมถึงยังไม่อนุญาตให้สื่อมวลชนเข้าภายในวัดเหมือนเช่นเคย ในช่วงเช้ายังพบว่ามีศิษยานุศิษย์เดินทางเข้ามาร่วมทำบุญกันภายในวัดอย่างต่อเนื่อง,บริเวณประตูที่ 5 และ 6 ที่เคยมีศิษย์วัดพระธรรมกายนั่งสวดมนต์กันวันนี้ไม่มีแล้ว แต่ยังคงมีเจ้าหน้าที่รักษาความปลอดภัยคอยตรวจตรารถเข้าออกอย่างละเอียดเช่นเดิม คาดว่าวันนี้เป็นวันอาทิตย์ศิษย์วัดคงไปทำบุญกันที่ห้องแก้วสารพัดนึก สภาธรรมกายสากล ส่วนบริเวณประตู 1 ตรงเข้าโบสถ์วัดพระธรรมกาย และสามารถตรงไปยังกุฏิดาวดึงส์ ที่สำนักสื่อสารองค์กรวัดพระธรรมกายเคยยืนยันว่า พระธัมมชโยรักษาอาการอาพาธอยู่ ยังคงปิดไว้เช่นเดิม และไม่มีศิษย์วัดพระธรรมกายมานั่งสวดมนต์กันบริเวณประตูด้านในวัดเหมือนเช่นที่ผ่านมา
พระมหานพพร เผยวัดพระธรรมกายถูกตำรวจแจ้งข้อหาเพิ่มประมาณ 158 คดี จ่อตั้งทีมทนายความ 5-7 ทีม แบ่งกันดูแลตรวจสอบโดยไม่เกี่ยวกับคดีหลัก ขณะที่สหพันธ์องค์กรชาวพุทธออสเตรเลีย ทำหนังสือถึง บิ๊กตู่ งดใช้ความรุนแรงบุกเข้าจับ
ธัมมชโย,ธรรมกาย,จับ ธัมมชโย,ดีเอสไอ,ข่าวหน้า1